ભારતીનાં ગાંધીનગર કોર્ટમાં આવતા મીડિયાએ તેને આસારામને લઇને સવાલો કર્યા હતા, જેમાં તેણે કહ્યુ કે, મને મારા પિતા વિશે કશું જ ન પુછશો, જો તેમને લઇને કોઇ સવાલ કરવો હોય તો તેમને જ કરો. ભારતી અહી તેના પર લાગેલા કેસમાં હાજરી આપવા માટે આવી હતી. ભારતી પર કેસ સૂરતની બે સગી બહેનોએ જ કર્યો છે. તે બહેનોનાં કહેવા અનુસાર, આસારામની દિકરી અને તેની પત્નિ બાપુ પાસે છોકરી પહોચાડવાનું કામ કરતા હતા. જો કે હાલમાં ભારતી જામીન પર બહાર છે. ગાંધીનગર કોર્ટમાં પહોચતા ભારતીને મીડિયાએ બાપુનાં આજીવન કૈદ વિશે સવાલ કરતા તેણે કહ્યું કે, મને મારા વિશે પુછો, બાપુનાં વિશે તેમને જ પુછી લો, અમને નથી ખબર કે તે શું કરશે.